
f^uod  nomine  difficultatis  urinae  insignitur  malum, 
non  ipse  morbus,  sed  symptoma  modo  est  variorum 
organa  uropoetica  occupantium  ^.vitiorum.  Quod  ita' 
habere  in  hominibus  universi  systematis  morbo  affec- 
tis, in  quo  praeter  alia  pathemata  et  urina  difficilius 
et  cum  dolore  secedit  vel  plane  retinetur,  nemo  non 
videt;  nec  minus  hoc  malum  symptoma  dici  consue- 
tum est,  dum  alium  proprio  nomine  donatum  viarum 
urinaliuna  morbum  uti  blennorrhoearn,  calculum  comi- 
tatur. Sed  tum  etiam,  cum  locale  quoddam  organo- 
rum urinalium  vitium  nullam  praeter  urinae  reten- 
tionem, et  quae  inde  demum  prodeunt,  excitaverit 
aegritudinem,  hanc  symptoma,  morbum  vero  illud  vi- 
tium vocandum  esse,  ultro  ex  harurir  rerum  notione 
patere  videtur.  Symptoma  enim  dicitur,  quod  in 
aegrotis  sensuum  ope  percipiendum  ab  alia  demum, 
quam  quae  percipitur,  rnala  affectione  originem  tra- 
hit, hancque  prodit.  Duplici  igitur  ratione  malum 
nostrum  symptomaticum  habendum  est;  primo  impe- 
dita urinae  excretio  symptoma  est  mali  in  viis  uro- 
poeticis  haereatis,  deinde  hoc  ipsum  malum  ab  alio 
totam  fabricam  vel  ejusdem  partem  quandam  aliam 
vellicante  pendere,  et  hujus  respecto  symptomati- 
cam, vel,  si  mavis,  secundarium  et  consensuale 
esse  potest;  in  quod  discrimen  curaturi  attentio  pri- 
mo intendenda  erit.  In  morbis  universalilnis  urinae 
difficultatem  non  immediate  provocari,  sed  spasmum, 
inflammationem  etc.  in  vesica,  urethra  etc.  et  haec 
demum  difficultatem  illam  producere,  vix  opus  est 
monere. 

Ad  statuendam  mali  nostri  Diagnosin,  trium 
ejusdem,  a medicis  receptorum  graduum,  dysuriae 


stranguriae  et  ischuriae  rationem  habeamus  necesse, 
est.  In  dysuria  urina  difficile,  post  plures  ad  min- 
gendum nixus  , et  cum  dolore  et  ardoris  in  urethra 
sensu,  flumine  urinae  aut  tenui  aut  diviso,  secedit, 
ka  vero,  ut  ea  missa,  nullus,  certe  non  statim,  ad- 
sit ad  mingendum  nixus  et  stimulus , qui  autem  ple- 
rumque mox  redire  solent.  Minimus  est  hic  mali 
I gradus.  Majorem  Stranguria  sistit,  in  qua  urina 
nonnisi  guttatim,  cum  maximis  doloribus,  et  nixu 
ad  mingendum  etiam  urina  emissa  remanente  emitti- 
tur. Quaedam  praeterea  jam  phaenomenorum  con- 
i sensualium  mox  sub  gradu  sequenti  adducendorum 
adesse  solent,  — - 'Urinae  retentio  plenaria  'Isch- 
uria  audit  vera,  cujus  symptomata,  aut  ad  organo- 
-rum  uropoeticorum  affectionem  aut  ad  reliqui  orga- 
nismi consensum  spectant.  1’rimi  ordinis  sunt  cott- 
■ itinuus  sed  vanus,  ad  mingendum  nixus,  pressione 
. vesicae  et  corporis  positione  erecta  augendus  , maxi- 
mi in  vesicae  regione  et  in  perinaeo  dolores,  qui, 
urina  copiosius  accumulata,  et  ureteres  ipsos  replen- 
te ac  extendente,  in  lumborum  usque  regionem  ex- 
tenduntur. Notandum  vero  est,  et  maxima  medici 
in  id  dirigenda  attentio,  phaenomena  modo  dicta  tum 
in  aegrotis  sibi  parum  consciis  , soporosis , typhosis, 
tum  in  ischpria  paralytica  plane  deficere.  — Obser- 
vatur porro  tumor  super  pube  protuberans,  ex  ve- 
sica extensa  oriundus,  et  applicato  cathetere,  urina- 
que hac  ratione  copiosa  emissa,  evanescens  — Alte- 
rius ordinis  sunt:  summa  anxietas  et  inquietudo,  va- 
riae in  partibus  tum  internis  tum  externis  affectiones 
convulsivae,  vomituritio,  ipse  vomitus,  urinam  sae- 
pius redolens,  sapor  urinosus,  nonnumquam  et  su- 
dor, urinae  affinis.  Vesica  et  ureteres,  cum  nonnisi 
per  breve  temporis  spatium  aliquem  extensionis  et 
repletionis  gradum  perferre  valeant,  mox  alia  succe- 
dunt phaenomena,  vaiia  secundum  varium  hujus  aflec- 
lionis  exitum,  de  quo  inter  flrognosin. 


Phaenomenis  allatis  alia  secundum  varios,  diffi- 
cultatem urinae  procreantes,  morbos,  se  adjungunt 
symptomata,  ex  horum  morborum  nosologia  haurienda. 

Praeter  illam,  secundum  mali  nostri  gradus  va- 
rios institutam,  alia  exstat  majoris  sane  momenti 
symptomatis  divisio,  ex  causarum  urinae  difficulta- 
tem producentium , morborum  nempe  diversorum  in 
variis  ad  urinae  secretionem  et  excretionem  pertinen- 
tibus organis  sede  desumta,  in  renalem,  uretericam, 
vesicalem  et  urethralem.  Nobis  vero  potissimum  vi- 
detur, dividere  malum  secundum  illos  morbos  ipsos, 
in  varios  ordines  ita  digestos,  ut  illico  inde  variae 
curandi  methodi  derivari  possint.  Inter  haec  demum 
diversitatum  a sede  mali  pendentium  justam  mentio- 
nem faciemus;  nec  non,  cum  de  curatione  in  genertj 
agemus , illa  quae  varie  secundum  varium  mali  aut 
gradum  aut  locum  a medico  institui  debeant,  indica- 
bimus. Diagnosis  variae  causarum  sedis  partim  ex 
perceptione  dolorum,  sensus  pressionis  etc,,  in  regio- 
ne partium  supra  dictarum,  partim  ex  natura  morbi, 
praecipue  vitii  organici,  vel  corporis  peregrini,  in 
certo  casu  Dysuriam  procreantium,  eisque  propriis 
signis  desumenda  erit. 

Causarum,  ut  dicunt,  occasionalium  et  disponen- 
tium inter  morborum  seu  causarum  proximarum  re- 
censionem, modo  sequenteih  justo  loco  mentionem 
faciemus. 

Ad  morborum  differentiam  magis  jam  spectat 
Ischuria,  quae  ceteris  ejusdem  varietatibus  opposi- 
ta, spuria  s,  renalis  dicitur,  utpote  quae  secretionis 
sistit  vitium,  (suspensionem  nempe  hujus  functionis 
^ in  utroque  rene)  ceteris  ad  excretionis  impedimenta  re- 
latis. Natura  vero  hujus  secretionis  vitii,  cum  illis, 
quae  excretionis  officium  pervertunt,  ita  plerumque 
convenit , ut  commode  una  cum  his  pertractari  pos- 
sit. Secretionum  enim  aliarum  augmentum,  illam 
urinae  minuens,  vix  unquam  renum  functionem  natu- 


ralem  penitus  suspendit,  ita  ut  ischuriam  spuriam 
produceret. 

Diagnosis  ischurlae  spuriae  plerumque  sat  faci- 
lis est.  Vesica  enim  urinaria  vacua  est,  nullam  hinc 
catheter  immissus  urinam  educit;  ornnis  in  perinaeo 
et  in  pubis  regione  protuberantia,  uti  et  omnis  ad 
urinam  emittendam  nixus  desunt,  vomituritio  vero, 
vomitus  liquidi  urinosi , sudor  similis  saepius  obser- 
vantur. Adsunt  praeterea  variarum  renum  affectio- 
num signa.  Attamen  probe  attendendum,  ne  urina, 
ante  secretionem  renum  sublatam  in  vesica  collecta, 
«t  nixus  vesicae  quasi  ad  , mingendum  , a calculis  ve- 
sicalibus producti  in  errorem  nos  inducant, 

Morbi  jam  ipsi,  urinae  difficultatem  procreantes, 
ejus([ue  varias  species  determinantes,  naturae  sunt 
aut  magis  dynamicae  aut  magis  organicae. 

Ad  classem  priorem  Inilammatio , Spasmus  et 
Paralysis  referenda  sunt. 

i)  Inflammatio  renem  utrumque  occupans  ischu- 
riam spuriam  , ureterem  vero  , vel  illi  vicinum  mus- 
culum psoam,  vesicam,  urethram,  penis  glandem  ali- 
asque  organis  uropoeticis  partes  propinquas  infestans, 
prout  ad  majorem  minoremve  gradum  est  intensa,  le- 
niores aut  graviores  difficultatis  urinae  varietates  pro- 
vocabit. Praeter  causas  alias  inflammationes  concitan- 
tes, hic  praecipue  commemorandus  est  Cantharidum, 
Vanlilae,  Balsamorum  naturalium,  similiumque  spe- 
cifica in  vias  urinales  actione  praeditorum  usus  ni- 
mius, in  hominibus  praecipue  ad  morbos  inflammato- 
lios  dispositis  : quibus  in  casibus  et  haematuria  dysu- 
riam nonnumquam  comitatur.  Praeterea  et  arthritis 
•jcetrogressa , congestiones  haemorrhoidales,  blennorr- 
hoea  urethrae  acuta  suppressa  , exanthemata  ad  inte- 
riora retrogessa,  aEFectIones  rheumaticae  ad  vesicam 
vonversae,  et  tandem  calculi  et  urina  acris  nimis. diu 
r<-(enta,  infiammationena  et  urinae  difficultatem  pedis- 
-quam  concitare  queunt. 

Diagnosis  difficultatis  urinae  inflammatoriae  ex 
causis  allatis,  et  praecipue  ex  febre ceterisque  in*  ^ 
flammationibus  sijrnis  communibus  desumenda  est. 

Difficultati  urinae  inflammatoriae  maxime  affinis 
est  catarrhalis,  quae  leviorem  inflammationis  gra- 
dum in  cryptis  muciparis  vesicae  et  urethrae  obti- 
nentem et  in  muci  secretionem  auctam  tandemque 
praecipue  in  vesicae  phthiseos  quandam  speciem,  ter- 
minandam sistit. 

Difficultas  urinae  varia  hic  ratione  oriri  variae- 
que naturae  esse  potest;  in  stadio  morbi  Inflammato- 
rio mere  inflammatoria  erit,  praesente  vero  jam  pro- 
fluvio, muci  excretio  cum  spastica  vesicae  et  urethrae 
affectione  conjuncta,  hanc  malo  nostro  tribuet  natu- 
ram, tandem  hic  mucus  si  viscidus  est,  urethram 
nonnumquam  obturabit.  Muco  excreto  doloijes  ces- 
sant, et  urina  facile  secedit.  Oritur  haec  blennorr- 
hoea  aut  ex  cystitide  praegressa , aut  ex  causis  hae-  ' 
morrhoidalibus,  aut  ex  aliis,  et  rejiquis  blennosrhoeis 
ac  catarrbis  causis  communibus. 

2)  Spasmus  vesicae  sphincterem  constringens, 
ortus  ex  pedum  vel  abdominis  praecipue  in -senibus  re- 
frigerio, ex  cerevisiae  recentis  vel  nonnumquam  et 
vini  haustu  copiosiori,  ex  conges  tionibus  etiam  hae- 
morrhoidalibus,  a calculis  vesicam  irritantibus,  vel 
ex  aliis  nervos  adficientibus  causis,  in  hominibus  ad 
spasmos  pronis,  in  foeminis  hystericis,  yqinfantibus, 
praecipue  dentitionis  tempore,  in  morbis  nervosis, 
spasticis,  in  typho  versatili  unicus  est,  urinae  diffi- 
cultatem producere  valens , spasmus  verus. 

Ceterum  vero  probabile  videtur,  constrictionem 
spasticae  affinem,  ureterum,  maxime  vero  urethrae 
ex  morbosa  contractilitate  cellulosa  derivandam,  sae- 
pius causam  urinae  difficultatis  sistere  posse;  nec 
non  talem  constrictionem  in  renum  vasis  obtinentem 
ad  ischuriam  renalem  symbolam  conferre* 

Diagnosis,  consideratis  momentis,  modo  allatis, 
nulli  erit  subjecta  difficultati.  Ceterum  saepius  Dy- 
suria, et  Stranguria '|huc  spectat,  quam  Ischuria,  quae 
etiam  haud  diu  perdurat,  saepius  vero, ( uti  et  reliqui 


gradus  recurri 


3.  Tara  lysis  corporis  vesicae  eam  producit 
difficultatis  urinae  speciem,!  quae  In  febribus 
typhosis,  in  morbis  soporosis  aegrotis  saepe 
tam  exiiialis  Iit.  Omnia,  quae  vim  nervorum  in  ge- 
nere infringunt,  uti  nimii  in  venere  excessus,  porro 
laesiones  capitis  et  medullae  spinalis  in  regione  lum- 
bali, et  tandem  consuetudo,  urinam  nimis  diu  reti- 
■ jiendi  huic  paralysi  occasionem  praebent,  quae  et  di- 
latationem vesicae  sectariam  habere  solet,  nec  non 
et  ipsa  nonnunquarn  ab  bac  originem  ducit.  Quod 
ad  Diagnosin  supra  jam  monuimus,  deficere  hic  om- 
nes In  vesicae  regione  dolores,  quare  potissimuiu  in 
vesicae  extensionem,  et  in  excrelionis  urinae  cessati- 
onem probe  attendendum  est. 

Alteram  morborum  huc  spectantium  classem  mor- 
bi constituunt  organici,  quorum  iterum  duplex  ex- 
stat ordo.  Aut  enim  in  organis  partim  uropaeticis, 
partiin  in  aliis  vicinis  nutritionis  seu  vegetationis 
modus  ita  a norma  recedit,  ut  inde  illarum  partium 
functio  vel  propter  structuram  mutatam  vel  prop- 
ter compressionem,  a partibus  vicinis  oriundam,  va- 
ria ratione  impediatur:  — aut  orgianorum  urinae 

excretioni  dicatorum,  vel  situs  mutatus,  vel  com- 
pressio et  infarctus  a corporibus  peregrinis  urinae 
difficultatem  provocat. 

I.  Ex  vegetationi»  morbis'  huc  revocanda  sunt; 

1)  Suppuratio,  quae  in  utroque  rene  obtinens 
Ischuriam  spuriam  provocat.  iibscessus  in  vesicae 
parietibus,  aut  in  urethra  difficultatem  urinae  vesica- 
lem et  urethralem  producunt. 

2)  Indu  ratio,  quae  parietes  ureterum  occupans, 
aucta  simul  earum  crassitie,  canales  jam  tenues  plane 


occludit;  Aystis  urinaria  callescens,  simulque  vel  dila- 
tata , vel  contracta  et  condensata , quod  in  senibus 
praecipue  saepius  contingit,  sui'  ipsius  contractionem 
impedit,  induratio  vero  corporum  cavernosorum  aut 
prostatae,  uteri,  ovarii,  intestini  recti  et  glandularum 
mesenterii  compressione  agunt:  et  prout  hoc  illudve 
organorum  uropofd;icorum  comprimunt,  diflicultatem 
urinae  aut  uretericam  aut  vesicalem  aut  urethralem 
concitant.  Et  scirrhum  quarundam  partium  dictarum 
huc  spectare,  vix  opus  est  monere. 

3)  Eaxitas  membranae  internae  ureterum,  val- 
Vulam  quasi  urinae  defluenti  opponens,  hujus  ex- 
cretionem  impedit.  Eadem  laxitas  causam  praebet 
dilatationis  vesicae;  nec  non  memorabilis  illius  in 
quibusdam  locis  tunicae  nerveae  et  intimae  extensio- 
nis , quae  vesicae  saccatae  nomine  plerumque  venit. 
Egrediuntur  hoc  in  casu  tunicae  dictae  inter  fibras 
musculares,  et  cellam  formant  tenuem,  nullis  fibris 
muscularibus  instructam , in  qua  urina  retinetur,  cog- 
noscenda ex  multiplici  super  pube  protuberantia.  , 

4)  Varices;  saepius  ex  causis  potissimum  hae- 
morrhaidalibus  venae  cervicis  vesicae  sanguine  pluri- 
mum distenduntur. 

5)  Tandem  huc  spectant  quaedam  vegetationis 

spuriae  producta,  qualia  sunt:  Sarcomata,  polypi 

' vesicae,  steatomata  mesenterii,  ovarii,  uteri  etc.  ure- 
teres vel  vesicam  comprimentia;  Vesicae  ipsius  dege- 
neratio, in  qua  crassitiem  morbosam,  fibrarum  mus- 
cularium augmentum  nimium  acquirit;  pseudomem- 
branulae  urethrae,  ex  ejusdem  inflammatione  residuae. 

II.  Causae  mechanicae. 

Etsi  plures  causarum  supra  allalarum  ratione,  ut 
jam  monuimus,  mere  mechanica  Ischuriani  producant; 
hic  eas  tantummodo  communi  nomine  colligimus,  quae 
non  solum  mechanice  agunt,  sed  ipsae  naturae  rne- 
chanica^  sunt,  aut  saltem  methodum  medendi  prae- 
primis  mechanicam  sibi  exigunt:  Sunt  autem: 


j)  Vnriae  organorum  situs  mutationes. 

Prolapsus  vesicae  membranae  internae,  aut  totius 
vesicae  inversio,  in  foeminls  praecipue:  Hernia  ve- 

sicae; prolapsus  internae  urethrae  membranae.  Porro 
et  intestini  recti , vaginae,  uteri  prolapsus,  aut  hujus 
retroversio  simili  agunt  ratione. 

2)  Obturatio  ureterum,  ostii  vesicae  et  urethrae 
per  calculum,  sanguinem  coactum,  mucum  tenacem, 
hydatides. 

Ex  his  praecipue  calculi  non  tantum  mechanica 
ratione  ischuriatn  procreant,  sed  saepias  etiam  et 
spasmos  et  inllammationes  et  ita  demum  urinae  dlli- 
cuitatem  excitant. 

5)  Tandem  optime  huc  compressio  colli  vesicae 
per  faeces  duras, 'j  nucleos  cerasorum  etc,  in  intestino 
recto  contentos  revocatur. 

Qiioad  Prognosi  n respiciendum  est  ad  rnali  et 
giadus-  et  causas.  Dysuria  et  Stranguria,  in  se  siuc 
causarum  respectu  consideratae,  nullum  fere,  prae, 
ter  aegroti  dysphorlam , ' ferunt  incommodum  ac  pe- 
riculum. Ischuria  vero  completa,  nisi  mox  succurra- 
tur, maxima  aegroto  pericula,  imo  ipsum  interitum 
minatur.  Vesica  enim  urinaria  et  extensionem  et  ii- 
rltationem  nonnisi  usque  ad  certum  quendam  gra- 
dum , in  variis  varium  perferre  valens  , paucarum  di- 
erum spatio  aut  paralysi  ant  inflammatione-  maligna 
coiripitur.  Primo  in  casu  dolores  omnes  illico  ces- 
sant, urina  aut  effluit  aut  pertinaciter  adhuc  retine- 
tur. Inflammationem  immanis  dolor,  tensio,  calor  et 
maxima,  omnem  tactum  recusans,  sensliilas,  in  ve- 
sicae regione  obtinentia  et  febris  produnt;  succedunt 
singultus,  deliria,  dypothimiae,  sopor,  frigus  extre- 
mitatpin,  totlosque  tandem  corporis;  aer  exspiratus, 
sudor  urinam  redolent,  mina  praeter  voiun^Latem  ae- 
groto inscio  effluit,  dolores  cessant;  sicque  Gangrae- 
nam vesicae  adesse  cogaoscimus,  quam  plerumque 
mors  mox  insequitur,  Nomiunquam  inflammatio  in 

auppurationem  malignam  terminatur,  posterior  vesicae 
paries  perforatur,  ot  urina  per  intestinum  rectum 
exit,  fistulaeque  oriuntur  in  perinaeo.  Alias  vesica 
nimis  extensa  rumpit,  et  urina,  morte  mox  inse- 
quente,  ia  cavum  abdominis  devenit,  inflammationes 
malignas  et  gangraenam  ‘procreans. 

Omnia  haec  inaja  eo  certius  ac  citius  in  reli- 
quam fabricam  redundant,  quod  haec  jam  praegres- 
sis variis  pathematibus , ex  urinae  retentione  oriun- 
dis, supraque  indicatis,  in  maximam  dejecta  fuerit 
debilllatem.  Ceterum  nostri  mali  prognosis  ex  prae- 
sagio, morbis,,  huic  occasionem  ^praebentibus , pro- 
prio, aliunde  hauriendo,  petenda  erit.  Difficultas 
urinAe  spasmodica  minus  timenda,  quarn  inllamma- 
torla  ; paralytica  summa  plerumqUe  minatur  pericula, 
praecipue  nimis  sero  cognita,  difficilis  semper  curatu; 
pessimam  fere  prpgnosin  habet  urinae  difficultas'  ex 
morbis  organicis ,' inveteratis  oriunda. 

Cura  in  palliativam  secedit  et  in  radicalem  seu  cau- 
salem, Frior  pericula,  ex  diuturna  urinae  in  vesica  ac- 
cumulatione adeo  facile  orieutia,  impedire  nititur; quod 
potissimum  fit  artificiali  urinae  aut  catheteris  aut  punc- 
tionis ope  eductione.  In  dysuria  et  in  Stranguria 
hae  res  plerumque  locum  non  habent,  quippe  in  ‘qui- 
bus nequaquam  urinae  retentio  ipsa,  sed  potius  in- 
commoda reliqua,  dolores,  spasmi  etc.  praecipuum 
sistunt  niornemtum,  medici  attentionem  poscens.,  In 
plenaria  vero  urinae  retentione  mox  vel  a cathetere 
vel  a punctione  auxilium  petendum.  Ubicunque  ap- 
plicari potest  catheter  praeferendus  est,  cui  vero  in- 
flammatio aut  spasmus  in  collo  vesicae  et  in  urethra, 
aut  earundein  per  varia  corpora  obturatio  obstant 
quibus  in  casibus  vesicae  perforatio,  et  quidem, 
prouti  ex  ejusdem,  varie  extensae  positione,  aut  aliis 
ex  rationibus  commodius  et  aptius  videtur,  vel  in 
perinaeo,  vel  super  pube,  vel  per  intestinum  rectum, 
aut  etiam  per  vaginam  instituatur  necesse  est.'  Ex- 

cretione  'urinae  plane  impedifa^  omnia  etiam  caute 
evitanda  sunt,  quaecunque  ejus  liquidi  secretionem 
augere  possent.  Absit  igitur,  quantum  fieri  potest, 
omnis  potus,  praecipue,  frigidus , absint  medicamina, 
specifica  in  vias  uring^les  vi  praedita,  nisi  ex  aliis  ra* 
tionibus  necessaria  sint,  absit  frigus,  aeger  potius 
summam  observet  quietem,  omnique  ratione  cutis 
transpirationem  promoveat  ac  sudorem. 

In  cura  causali  proponenda  ordinem,  in  exposi-  i 
■ tione  morborum  supra  observatum,  sequemur. 

Notandum  hic  etiam  est,  quodsi  morbus,  diffi- 
cultatem urinae  producens,  ipse  cum  alio  morbo  aut 
locali  aut  universali  in  nexu  est  causali,  hujus  morbi 
in  cura  potissimum  rationem  esse  habendam.  Ori. 
ente  igitur  urinae  difficultate  ex  supressa  aut  retro- 
gressa  quadam  affectione,  exanthemate  exempl.  grat., 
cura  maxime  in  revocanda  illa  affectione  versabitur. 
Ceterum  vero  retentio  urinae  ipsa  secundum  ejus 
characterem  varium  tractanda  est,  qui  semper  uni 
alterive  classium  supra  allatarum  accensendus  erit, 
q,uar^  haud  opus  est,  cum  quibusdam  auctoribus  propri- 
am statuere  difficultatis  urinae  speciem  consensualem, 

i)  Difficultas  urinae  inflammatoria  me- 
thodum medendi  exigit  antiphlogisticam , Hirudines 
in  regione  organi  inflammati,  ipsam  venaesectionem, 

’ emulsiones  spurias  larga  olei  copia  paratas,  Hydrar- 
gyrum  muriaticum  mite,  fomentationes  calidas  ex 
herbis  emoHientibus,  semicupla,  vapores  perinaeo  aut 
renibus  etc.  admissos,  inunctiones  oleosas,  clysmata 
ejusmodi,  quae  externa  vero  'sanguinis  evacuationi 
demum  succedant  oportet.  Est,  ubi  praecipue  in  le- 
viori inflammationis  gradu,  spasmodica  spincteris  ve- 
sicae aut  urethrae  affectio  simul  adsit,  tumque  parva 
Hyoscyami,  Camphorae,  aut  Opii  dosis  remediis  modo 
dictis,  tum  externis,,  tum  internis  addenda  est;  prae- 
cipuam vero  opii  cum  mercurio  dulci  compositio  sibi 
acquisivit  laudem. 

Quodsi  inflammatio  ex  congestionibus  orta  fuerit 
haemorrhoidalibus,  hirudines  ano  admoveantur,  inter- 
ne vero  Flores  sulphuris  cum  Kali  acetico  propine- 
tur. — Arthritidem  retrogressain , exanthemata  ad 
vesicam  conversa,  nieth<'do  satis  nota,  revocare  co- 
namur. — Si  refrigerium  praecesserit,  praecipue 
Camphorae  doses  parvae  et  balnea  calida  laudanda 
sunt,  non  neglectis,  quae  supra  adduximus.  ^ 

2)  In  diff.  urin.  spasmodica  sub  levioribus 
gradibus  infusum  baccarum  luniperi,  aqua  petrose- 
lini, Spirit.  nitrico  aether,  et  pediluvia;  in  graviori- 
bus vero  Camphorae  usus,  externe  vero  vapores  ex 
infuso  herbarum  aromaticarum  rt  narcoticarum  educ- 
ti, inunctiones  comphorae  et  opii,  et  fomentaMones 
ac  clysmata  sat  calida  ex  ejusmodi  rebus  parata,  nec 
non  balnea  calida  quam  plurimum  conducunt.  Quod- 
si  spasmus  ex  abusu  diureticorum  nimis  acrium  ori- 
ginem duxit,  aut  in  genere  magnus  ad^st  ardor  ia 
urethra,  dictis  remediis  Emulsiones  cleosas,  quibus 
semen  Ijycopodii  admiscetur,  addimus.  Maximam 
sequens  formula  meretur  laudem : , 

R.  Ol.  amygdal.  dulc.  recent.  express,  drachm.  sex 

Aq.  petroselini  unc.  sex 

Mucilag.  Gum,  arab.  q.  s,  ut  f,  Emuth, 

adde 

Spirit.  nitrico -aeth.  drachm.  un. 

Laudan.  liquid.  Sydenh.  scrup.  un. 

Syrup,  emulsiv.^  unc.  un. 

M.  D.  S.  Omni  bihorio  cochlearia  duo. 

Sordes  gastricae,  hanc  difiicultatis  urinae  speciem 
cientes,  vomitoria  exigunt.  — Saepius  haec  species 
habitualis  fit,  quo  in  casu  Asa  foetida  cum  sapone 
in  pillulis,  juncto  opio  adhibenda  erit. 

5)  l*aralytica  vesicae  affectio  Aqua  Petro 
selini , tinctura  cantharidum.  Balsamis  nativis,  oleis 
aethereis,  oleo  luniperi,  Cajeput,  Arnigae,  animali 
Dipelii,  spiritu  nitrico -aetherco,  Camphorae  parvis 


dosibusunacum  infuso  florum  Amicae  aut  Decocto  Cor- 
tlc.  Mezerei  et  praecipue  Uvae  ursi  exhibitis  interne  cu- 
ratur; externa  vero  emplastri  Cantharidum  in  osse  sacro 
applicatio,  inunctio  linimenti  volatilis,  oleorum  aethe- 
reorum,  olei  Terebinthinae,  Tincturae  Cantharidum, 
uti  et  fomentationes  frigidae,  spirituosae  , praeprimis 
in  iis, 'Equorum  sensiiitas  nimis  excedit,  aut  qui  ni- 
mio veneiis  abusu  in  hoc  malum  incurrerunt,  Clys- 
inata  ex  aqua  frigida  exigua,  Electricitas,  optime  illo- 
lorum  remediorum  efficaciam  augent* 

, Quodsl  haec  paralysis  aut  diutius  jam  perdura- 
vit, et  hinc  laxitatem  et  nimiam  vesicae  extensionem 
habuit  pedissequam,  aut  ex  hac  ipsa  originem  duxit, 
cura  requiritur  mox  sub  laxitatis  titulo  pertractanda. 

In  morbis  soporosis  probe  semper  attendendum 
est,  nuin  aegrotus  justam  urinae  copiam  rite  excer- 
nat; quod  nisi  fit,  statim  urina  catheteris  ope  emit- 
tenda est,  catheierque  in  urethra  aut  relinquendus 
aut  saltem  saepius  intro, ducendus  est , secus  enim 
exitiosa  cystidis  dilatatio  insequitur.  Ceterum  hic 
in  universi  systematis  morbi  justa  tractatione  6t 
ischurlae  curandae  summa  versatur. 

4)  Suppurationes  ad  phthisiologiae  praecepta 
pertractandae  sunt.  Praecipue  videndum  est,  ut  ae? 
groti  viribus,  plerumque  sat  infractis  et  nutrimen- 
tis et  methodo  roboranti  succurratur.  Adhibeantur 
balnea  curn  JMaltho  parata  et  speciebus  aroinaticis, 
balnea  inartiata ; interne  Lichen  islandicus,  Radix 
Salep  et  cet. : Chlna  et  Ferrum,  inter  omnia  eminent. 

In  abscessibus  vesicae  probe  observandum  est, 
an  ad  interiora,  in  vesic  am  aperiantur,  an  ad  externa. 
In  casn  posteriori  tumor  conspicuqs  plerumque  in 
perinaeo  praecedit,  cui  ad  maturandum  abscessum 
cataplasmata  emollientia  assidue  imponenda  sunt. 
Abscessus  quam  mature  fieri  potest,  aperiatur  opor- 
tet, ne  fistolosa  ulcera  oriantur.  Ceterum  hi  casus  ad 
rariores  pertinent,  et  plerumque  difficillimi  sunt  sanatu. 


5)Incluratlones  in  genere  methodum  solven- 
tem indicant.  Tentanda  sunt  remedia  antimonialia, 
Digitalis  purpurea,  Conium  maculatum,  Folia  Bella- 
donnae,  Aqua  Laurocerasi,  praecipue  vero  Mercurius 
dulcis,  granulo  opii  junctus,  si  induratio,  callositas 
vesicam  infestaverit,  incallescentia  vesicae  in  seni- 
bus occurrente  maxime  commendandus  est , utpote 
qui  nonnunquam  unius  alteriiisve  hebdomatis  spatio 
naturalem  cystidis  functionem  restituit.  Nec  remedia 
externa  negligenda  surit:  praestat  et  hic  unguentum 
Hydrargyri  cinereum  in  regione  indurationis  infric.7- 
tum;  in  vesicam  etiam  injectiones  ex  herbis  Hyos- 
cyami, Conii,  Belladonnae,  ex  aqua  laurocerasi  in- 
stitui possunt;  Electricitas  porro,  continuus  emplas- 
tri conii  maculati,  Emplast.  Hydrargy.  Emplast.  Am- 
moniaci  et  faetidi  similiumque  usus,  semicupia  ex 
herbis  narcoticis  parata,  aliquem  saltem  nonnunquam 
praestant  effectum  salutarem.  — , 1 

Prostatae  scirrhosae,  praeter  remedia  jam  indicata 
et  Spongia  marina  et  Decoct.  Corticis  Mezerei,  prae- 
cipue vero  Setaceum  perpetuum  in  perinaeo  applica- 
tum, opponi  possunt.  — In  omni  vero  induralione  . 
maxime  attendendum,  ne  rebus  nimis  incitantibus 
usitatis,  inflammatio  suboritur;  quae  sernper  maxima 
aegroto  incommoda  fert  et  in  supurationes  malig- 
nas, ulcera  canceratica  transire  solet. 

6)  Laxitas  membranarum  internarum  re- 
mediis, roborantibus  et  adstringeiitibus  et  interne  et 
externe,  siqnidem  morbus  vesicam  et  urethram  corri- 
puit, curanda  est. 

Injiciuntur  decocta  Cortic.  Peruviani,  Salicis,  su- 
peradditis etiam  ^inco , Ferro  vel  Cupro  sulphuri- 
cis;  iisdenn  rebus  et  lotiones  frigidae  regionis  Vesi- 
calis instituuntur,  nec  non  fomentationes,  quibus  et 
spiritus  vini,  acetum,  solutiones  salis  ammoniaci 
addi  possunt,  quae  omnia  balneis  tum  localibus  tum 

universalibus,  frigidis,  tonicis  et  marliatis  quam 
plurimum  efficacia  augentur. 

7)  Varices  cum  vix  non  semper  haemorrhoida» 
lis  sint  naturae,  in  hujus  morbi  ad  vasa  haemorrboi- 
dalia  derivatione  omnis  cura  versabitur.  Sulphur 
igitur,  et  hirudinum  ad  anum  aplicatio  hic  in  auxili-  , 
um  vocanda  erunt.  Similem  menstruorum  ad  vesi- 
cam conversio  exiget  curam, 

C)  Vegetationis  spuriae  producta  ple- 
rumque  extra  -artis  humanae  fines  posita  sunt.  Inte- 
rim  hic  praecipue  et  externus  et  internus  mercurii 
usus  nonnumquam  aliquod  saltem  fert  levamen.  Sar- 
comata vesicae  haud  raro  praecipue  in  foeminis  pro- 
labuntur,  et  exstat  exemplum  talis  sarcomatis  felici 
cum  successu  secti.  In  excrescentils  urethrae,  pseu- 
domerobranulis  ex  inflammatione  residuis,  nec  non» 
in  genere  in  omnibus  ejusmodi  ex  crassitle  membra- 
nae internae  urethrae  oriunda  luminis  diminutio  — 
Cereolorum,  potissimum  remediis  resolventibus,  mer- 
curio, Gummatibus  ferulaceis,  imo  et  solutione,  ar- 
genti nitrlci  fusi,  conditorum  usus  diuturnus  opti- 
mos saepe  exserit  efltectus. 

q)  Difficultas  urinae  ex  organorum  situ  mu- 
tato orienda',  eorundem  ad  positionem  naturalem 
reductione  tollenda  est.  Huc  pertinet  praecipue  her- 
nia vesicae  per  annulum  abdominalem  prolapsae,  per 
tumorem  in  regione  pubis  cognoscenda,  et  a pres- 
sione externe  excitata  diminuitur,  urina  nunc  deflu- 
ente, Saepe  etiam  per  uteri  prolapsum  urina  retine- 
tur ; et  hisce  in  casibus  partium  istarum  ad  situm 
sibi  naturalem  restitutio  Ischuriam  sanat, 

10)  Difficultatem  urinae  a corporibus  peregrinis 
pendentem  calculus  vesicae  pondere  ad  cervicem  de- 
lapsus, eamque  occludens,  praesertim  si  figuram  il- 
lius assumpserit , efficit.  Cura  palllativa  hic  praeci- 
pue per  catheterem  in  vesicam  immissum  et  collum 
vesicae  pervium  fatfiens,  obtinetur.  Saepissime  Spas- 

mus  tandummodo  a calculo  in  vesica  excitatus  Ischu- 
riam  producit;  hkic  Balnea  tepida,  fomentationes  _ 
emollientes  ad  perlnaeum,  clysniata  narkotica,  interrle 
Opium  et  emulsiones  eleosae  peibene  ' conducunt. 
Cura  radicalis  auxilia  chirurgica  exposcit, 

V.-.'  : ■ 

CURRICULUM  VITAE 

i,  EX  DECRETO 

tJRATlOSAE  FACULTATIS  MEDICAE 
* BEROLINENSIS 

j * i • ' 

' . ^ ADJECTUM.  - 

Ego.  Carolus  Christianus  Hahn  die  XXI  mens.  Mar- 
tii anni  MDCCLXXXXV  Koepperni  in  Ducatu  Hes- 
sen -Homburg  natus  sum,  1’arentes  ambos,  patrem 
•verbi  divini  ministrum,  matremque  e gente  Klick, 
superstites  Deus  optimus  maximus  mihi  servavit; 
quos  ad  ultimum  vitae  terminum  pio  animo  venera- 
bor, Ut  meliorem  occasionem  in  liberalibus  artibus 
me  excolendi  hal>erem,  Giessam  profectus  sum,  ubi 
illustre  Gymnasium , quod  in  hac  urbe  sub  Paedago 
giargp  Doctore  Schaumann  floret,  per  quinque  annos 
et  dimidium  frequentavi. 

Anno  MDCCCXV  celeberrimam  musarum  sedem 
Berolihi  florentem  salutavi  et  die  XXX  M.  Marf: 
.ejusdem  anni  in  album  civium  academicarum , Rec- 
tore clariss.  Solgero  inscriptus  sum. 

Ab  eo  inde  tempore  hasce  fere  praelectiones  fre- 
quentavi; Illust.  Knape  de  Osteologia , syndesmolo- 
gia  et  arte  corpora  rite  secandi,  cel.  Tuete  de  Phy- 
sica et  chemia  experimentali,  Claris.  Hayne  de  Bota- 
nice.  Claris.  Lichtenstein  de  Zoologia.  Cel.  Osann 
de  physiologia  et  materia  medica.  Illust.  Rudolphi 
de  encyclopaedia  medica,  de  anatomia  demonstrativa 


et  practica,  de  sensuum  organis,  de  physiologia  et 
de  anatomia  comparata.  lllust  F.  Hufeland  de  pa- 
thologia  generali.  Cei.  Kluge  de  chirurgia  genciali. 
lllust  Graefe  de  chirurgia-  speciali,  de  ophthalmia- 
trice,  Akiurgia  et  de  fracturis  et  luxationibus,  lllust. 
de  Siebold  de  arte  obstetricia  et  exercitationibus  ia 
phantomate.  lllust.  Hufeland  de  institutionibus  me- 
dicinae practicae  et  de  therapia  speciali,  lllust.  Be- 
rends  de  therapia  speciali. 

Institutionibus  etiam  practicis  lllust.  Hufeland 
in  policlinico  regio,  lllust  Horn  in  nosocomio  q»tV 
tatis,  Ilius  Grafe  in  clinico  regio  chirurgico,  lllust. 
de  Siebold  in  .instituto  Lucinae  sacro  interfui,  et  nulla 
unquam  oblivio  horum  illustrissimorum  virorum  me- 
moriam gratissimam  in  animo  deliterabit. 

Feracto  tentamine  et  examine  rigoroso  coram 
gratiosa  medica  facultate,  nec  non  cursu  chirurgico- 
anatomico  absolutis,  dissertatione  ac  thesibus  rite 
defensis  , spero  fore  ut  summos  in  medicina  et  chi- 
rurgia hodierno  die  adipiscar  honores. 


THESES. 


I.  Omnem  blennorrhoeam  inflammatio  praecedit. 

II.  Gonnorrhoea  ad  morbos  syphiliticos  non  pertinet. 

III.  Nulla  datur  exanthematum^ cura,  nisi  quae  fe- ' 

brem  resplciat.  ’ i 

IV.  Injectiones  adstringentes  in  haemorrhagiis  uteri 
non  sunt  rejicienda. 

V«  Nil  nisi  putredo  evincit,  vitam  morte  esse  ex- 
ceptam. 


